আমরা যাঁরা ষাটের দশকে ঢাকার সাংস্কৃতিক অঙ্গনে সংশিস্নষ্ট ছিলাম তাঁদের কাছে মন্দিরা নন্দী ছিলেন সমীহ-জাগানিয়া একটি নাম। পরিশীলিত ও রুচিমান এক যুবতী। ঢাকার নিস্তরঙ্গ সাংস্কৃতিক অঙ্গনকে সমৃদ্ধ ও বিকশিত করবার জন্য নিজেকে ব্যাপৃত রেখেছিলেন তিনি। সমাজের নানা বিরূপতা সত্ত্বেও মা শান্তি নন্দী ও বাবা ডা. মন্মথনাথ নন্দীর সংস্কৃতিচর্চায় উৎসাহ ছিল। তাঁদের চার সন্তান যাতে নানাভাবে সংস্কৃতি ও সাহিত্য চর্চার মধ্য দিয়ে সত্যিকার অর্থের্ আলোকপ্রাপ্ত হয়ে ওঠে তাতে তাঁদের যথাযথ প্রেরণা ছিল।